[{"text_idx": "#000001", "text": "Pa\u0308rnu Kadri Lasteaia o\u0303petajad on paar aastat kaalunud Rohelise Kooli liikumisega u\u0308hinemist. Olles uurinud Rohelise Kooli materjale , sai selgeks, et keskkonnateadlikku eluhoiakut lastes arendada on vo\u0303imalik ainult siis, kui kogu lasteaia personal on teadlik Rohelise Kooli po\u0303himo\u0303tetest. Otsustasime kirjutada SA Innovele projekti \u201eU\u0308hel meelel rohelise kooli poole.\u201c\nSaime projektile rahastuse, mida toetas Euroopa Sotsiaalfond ja Eesti Vabariik.\nLasteaias on 27 to\u0308o\u0308tajat, millest 16 on pedagoogilise haridusega, u\u0308leja\u0308a\u0308nud kuuluvad tugipersonali hulka. Kahjuks ei ole tugipersonal alati kursis lastega tehtavate tegevuste eesma\u0308rkidega. Soovisime kindlasti projekti kirjutada u\u0308hist va\u0308ljaso\u0303itu, et saaksime paremini u\u0308ksteist tundma ja tugevdaksime u\u0308htekuuluvus tunnet ning et iga to\u0308o\u0308taja mo\u0303istaks oma rolli ta\u0308htsust lasteaia arengus. Valituks osutus 2-pa\u0308evane va\u0308ljaso\u0303it RMK Sagadi Metsakeskusesse, mis toimus suvise puhkuse ajal ja ko\u0303ik to\u0308o\u0308tajad vo\u0303tsid sellest osa.\nVa\u0308ljaso\u0303it oli elamuste rikas, sest meid ootas ees lahke pererahvas, kes sisustas meie pa\u0308evad po\u0303nevate tegevustega. Uusi mo\u0303tteid tekkis majahoidjast juhtkonnani lasteaia kasvukeskkonna parandamiseks. Projektis pu\u0308stitatud eesma\u0308rk sai kuhjaga ta\u0308idetud. To\u0308o\u0308tajate soov oli edaspidigi korraldada u\u0308hiseid va\u0308ljaso\u0303ite. Meie u\u0308htsustunne tugevnes ma\u0308rgatavalt. Kaks koolitust toimusid lasteaias Sirje ja Georg Aheri eestvedamisel. Algselt olid need koolitused planeeritud kevadesse, kuid koroonaviiruse leviku to\u0303ttu tuli need lu\u0308kata septembrisse. Koolitusel tutvusime meie lasteaia o\u0303uealal olevate putukate ja lu\u0308lijalgsetega. Saime teada kuidas ehitada putukahotelli ning missuguste taimedega saab putukaid meelitada meie aeda. O\u0303petajate teadmiste pagas ta\u0308ienes mitmete ma\u0308ngudega. Koostasime u\u0308hiselt loendi meie la\u0308hiu\u0308mbruses olevatest loodus, kultuuri ja ajaloo objektidest.\nOleme esitanud taotluse Rohelise Kooli programmiga liitumiseks. Lasteaias on olemas keskkonnato\u0308o\u0308ru\u0308hm, kes tegi keskkonna u\u0308levaatuse ja sellest la\u0308htuvalt tegevuskava. Selle o\u0303ppeaasta kolm teemat, mida lastega ka\u0308sitletakse on : o\u0303pio\u0303u, elurikkus ja loodus ning pru\u0308gi.\nEesma\u0308rk on rajada igale ru\u0308hmale oma peenar, ehitada kompostikast ja putukahotell. Keskkonnato\u0308o\u0308ru\u0308hma kuulub ka Kuuse aiandi esindaja, kes aitab lastel taimi ette kasvatada ja juhendab neid istutamisel, aitab kujundada lillepeenart ning jagab juhtno\u0308o\u0308re olemasolevate taimede eest hoolitsemisel.\nTa\u0308nu u\u0308histele koolitustele on kogu lasteaia personal teadlik keskkonnasa\u0308a\u0308stlikust tegevusest ning oma rollist selles su\u0308steemis. See aitab kaasa vastutustundlike ja keskkonda hoidvate inimeste kasvatamisel."}, {"text_idx": "#000004", "text": "Haridusportaal.ee \u2013 Lasteaiajuhile, koolijuhile, firmajuhile\nSinamina.ee \u2013 koolitused, no\u0303ustamine, murekirjad"}]